stanford-oval/wikipedia huggingface dataset:
ארמון הקיץ
תיאור > האקדמיה הימית

האקדמיה הימית - מכלול מבנים מעבר לאגם, מערבית לספינת השיש. בניגוד לשמם הנוכחי, הייתה למבנים אלו במקור תכלית שונה לגמרי. על מנת להראות את החשיבות של החקלאות בחברה הפיאודלית, היה נהוג להקצות שטח בגן הקיסרי לחקלאות. גם בגן האדוות הצלולות של הקיסר צ'יינלונג הוקצה שטח כזה. האזור כונה "תמונה של עבודת אדמה ואריגה" (Zhi Geng Tu) והיו בו כמה מבנים סמליים. במקום גידלו ירקות ועצי תות עבור טוואי המשי, טוו מעט משי וארגו ממנו בדים עבור הארמון. לשמו המקורי ולמיקומו של האתר יש גם משמעות סמלית נוספת הקשורה למיתולוגיה הסינית. הקיסר צ'יינלונג השווה את אגם קונמינג לשביל החלב, ואת עצמו לקיסר הירקן. שני אתרים המצויים משני עברי האגם נועדו להזכיר את האגדה על בתו של קיסר הירקן שהופרדה מאהובה הרועה הבקר על ידי יצירת שביל החלב. המקום בו ארגו משי מרמז על גְ'אנוּ (Zhinü - "הנערה האורגת"), בתו של קיסר הירקן ושור הארד הניצב על הגדה המזרחית של האגם מרמז על נְיוֹ לָאנְג (Niu Lang), אהובה רועה הבקר. 
כמו שאר המקומות בארמון, נהרסו המבנים באזור זה ב-1860. ב-1888 החליטה צה שי לבנות במקום אקדמיה ימית. ההסבר המקובל להחלטה זו הוא חיפוי על העברת הכסף שנועד לבניית הצי לבניית ארמון הקיץ. באקדמיה הימית למדו כ-60 חניכים, וצה שי נהנתה לצפות בתמרונים שערכו באגם מתוך "היכל אימוץ היקום ללב" שעל האי נָאנְחוּ (בדרום האגם). אבל אגם קונמינג הוא אגם רדוד, ולתמרונים אלה לא היה כל ערך מעשי. המקום הוזנח לאחר תום שושלת צ'ינג, וב-1949, לאחר השתלטות הקומוניסטים על סין, הפך לבית חרושת לנייר. לקראת הכרזת הארמון ב-1998 כאתר מורשת עולמית הוחלט לשחזר את המקום, והשחזור הושלם ב-2004. גודל השטח המשוחזר כ-40,000 מ"ר. השחזור כולל טיפוח של הנוף, שיחזור כמעט כל המבנים מתקופת צ'יינלונג ושיחזור מבני האקדמיה הימית.
תיאור > גבעת אריכות הימים

גבעת אריכות הימים (Wanshoushan) היא שלוחה של רכס הרי יאן, גובהה כ-60 מטרים. שמה שונה כמה פעמים בהיסטוריה. לפני כ-800 שנים העביר הקיסר הָאילִינְגְוָאנְג משושלת ג'ין את בירת השושלת מחְווֵינִינְג (会宁) שבמנצ'וריה ליאנג'ינג (כיום בייג'ינג) ובנה את ארמונו - "ארמון הר הזהב" - על הגבעה. בתקופת שושלת יואן המונגולית שונה שם הגבעה מ"הר הזהב" ל"הר הכד" (וֶנְגְשָׁאן) על בסיס אגדה לפיה מצא נוסע כד מלא אוצרות בתוך סלע שביקע על הר הזהב. בשנה השביעית למלכותו של הקיסר חוֹנְגגְ'ה משושלת מינג (1494) בנתה המינקת של הקיסר, הגברת לְווֹ, מקדש בצדה הדרומי של גבעת אריכות הימים אותו כינתה "מקדש השלווה". הקיסר הבא בשושלת מינג, גֶ'נְגְדֶה (שלט 1521-1506), בנה ארמון על גדת האגם אותו כינה "גן נאה ליהנות מההרים" (הָאוֹשָׁאנְיְוֵּאן), והחזיר את שם הגבעה ל"הר הזהב". כאשר השתלטה שושלת צ'ינג על בייג'ינג באמצע המאה ה-17 שונה שם הארמון ל"ארמון הר הכד". ב-1750 בנה צ'יינלונג את "מקדש הכרת התודה ואריכות הימים האינסופית" על חורבות מקדש השלווה, לכבוד יום הולדתה ה-60 של אמו, ושנה אחר כך שינה את שם הגבעה פעם נוספת ואחרונה ל"הר אריכות הימים", לכבוד אמו. עפר שנחפר על מנת להרחיב את אגם קונמינג נערם על הגבעה על מנת לתת למורדותיה המזרחיים והמערביים מראה סימטרי.
לקריאה נוספת

M. A. Aldrich (2006) The search for a vanishing Beijing: a guide to China's capital through the ages, Hong Kong University Press, pages 289-299, ISBN 9622097774
מסטרה קמיזה

| --- | --- |

 לידה:  28 באוקטובר 1955 (בן 69) באהיה, ברזיל 
 מידע כללי
 מדינה:  ברזיל 
 ספורט
 ענף ספורט:  קפואירה
 מאמן:  מסטרה בימבה
 הישגים
 דרגה:  מאסטר
 תלמידים:  מסטרה נאגו, מסטרה קוברה, מסטרה מורסגו, מסטרה שאראם, מסטרה קנגורו, מאסטרא אדנה לימה, מאסטרא מארסיה סיגרה
 
חוזה טדאו קרניירו קרדוסו (בפורטוגזית: Jose Tadeu Carneiro Cardoso; נולד ב-1956[דרושה הבהרה]), הידוע בכינויו מסטרה קמיזה, הוא לוחם קפואירה ברזילאי ונשיא קבוצת אבאדה קפואירה, בעל דרגת מאסטר בקפוארה.
ביוגרפיה

קרדוסו נולד ב-1955 בעיר סלבדור שבמדינת באהיה, בברזיל. כשהיה צעיר הוא היה משחק קפואירה ברחובות העיר. קרדוסו הצטרף ללהקת קפואירה שכללה את המסטרה שלו ואת אחיו.
הוא הצטרף לבית הספר לקפואירה של מסטרה בימבה, אמן הקפוארה שקרדוסו הכי אהב, ושימש לו השראה ומודל לחיקוי בעולם הקפוארה. קרדוסו התקדם בית הספר וקיבל ממנו את כינויו "קמיזה", שפירושו בפורטוגזית "חולצה".
במקביל ללימודיו בבית הספר, המשיך קמיזה להופיע בלהקת הקפוארה של אחיו, ובתחילת שנות ה-70 של המאה ה-20, הלהקה הייתה בסיבוב הופעות בריו דה ז'ניירו. במהלך סיבוב ההופעות נודע לקמיזה כי אחיו ואימו מתו ממחלה, והוא החליט להישאר בריו דה ז'ניירו.
הוא מצא מרכז חוגים בריו וביקש מבעל הסטודיו ללמד קפוארה בסטודיו שלו. שם הוא החל ללמד קפואירה ואט אט הפך לחוג מבוקש עם תלמידים רבים.
הוא החל לחשוב על הצורך לעצב מבנה רשמי לשיעורים, ולהכין תוכנית שיעור בסיסית, ליצור מקום לדיון בטכניקות ולדיון על מושגים. בנוסף, הוא הרגיש את הצורך לתת מבנה דמוי משפחה לכל כך הרבה אנשים שהותירו מאחור את הערים שלהם ואת חבריהם ומשפחותיהם והחליטו להקדיש את עצמם לקפואירה. היה לו דחף העיקרי ליצור ארגון חדש של קפואירה.
וב-1988 הוא הקים את קבוצת אבאדה קפוארה (Associação Brasileira de Apoio e Desenvolvimento da Arte-Capoeira).
מאז תחילת 1980, קמיזה ניסה לפתח את הסגנון שלו ולבנות את אבאדה. הטכניקה והמתודולוגיה הייחודית שלו שיפרו את ההיבט הצבאי של קפואירה, והקים את הקבוצה כמאסטר הקפוארה המוביל בעולם.
אבאדה קפואירה

כשהקים את אבאדה קפואירה קבע את סמל הקבוצה כגלובוס, משום שתכנן שהקבוצה תהיה עולמית.
הוא תכנן דרגות וחגורות לקבוצה שלו אבל כשאחיו הגדול קמיזה ראשה והוא נהיו באותה רמה קמיזה החליט שזה לא מכבד שהאיש שהכניס אותו לקפואירה והוא נמצאים באותה רמה, הוא המציא חגורה חדשה שכולה לבנה שתהיה רק לאח שלו, וכשאחיו נפטר הוא לקח לעצמו אתה חגורה והוא עדיין לובש אותה. אבאדה קפואירה כוללת מיליוני תלמידים ברחבי העולם, משקיעה בפרויקטים לאיסוף אוכל לנזקקים ושמירה על כדור הארץ והיא נחשבת לאחת מקבוצות הקפוארה בגדולות בעולם.
ראו גם

מסטרה בימבה
מסטרה בורגייס
מסטרה פשטיניה
מריו אנדרטי

מריו אנדרטי ב-1991
אנדרטי חוגג את ניצחונו האחרון בפורמולה 1, 1978
מריו גבריאל אנדרטי (Mario Gabriele Andretti, נולד ב-28 בפברואר 1940) הוא אמריקני יליד איטליה, נהג מרוצי מכוניות לשעבר. הוא אחד המצליחים ביותר בהיסטוריה של הספורט המוטורי באמריקה ואחד משני נהגים בלבד שהצליחו לנצח במרוצים בפורמולה 1, IndyCar, אליפות העולם למכוניות ספורט ו-NASCAR (השני הוא דן גורני). הוא גם ניצח במרוצי מכוניות ננסיות ומרוצי ספרינט על עפר.
במהלך הקריירה שלו זכה אנדרטי באליפות פורמולה 1 ב-1978, בארבע אליפויות IndyCar (שלוש תחת USAC ואחת תחת CART) ובתחרות אלוף האלופים הבינלאומי של 79–1978. הוא הנהג היחידי שהיה אלוף באינדיאנפוליס 500 (1969), דייטונה 500 (1967) ופורמולה 1. אף אמריקני לא ניצח במרוץ פורמולה 1 מאז ניצח אנדרטי בגרנד פרי ההולנדי של 1978. בסך הכל היו לאנדרטי 109 ניצחונות במסלולים ראשיים.
אנדרטי היה מי שאמר את המשפט המפורסם:
"if everything seems under control, you'er just not going fast enough"
הערות שוליים

↑  DAVE KALLMANN, ‏U.S. GRAND PRIX; Feel the need for Speed; Formula One racer tops
↑  International Motorsports Hall of Fame, Mario Andretti Biography"
| --- | --- |
בקרת זהויות :  BnF: cb125857948 (data)  GND: 118502972  ICCU: LO1V331131  ISNI: 0000 0000 7834 6328  LCCN: n50021766  SUDOC: 055273564  VIAF: 37036247   WorldCat (עם VIAF): 37036247
מאט סיידל

| --- | --- |

סיידל, 2016
 לידה:  19 במרץ 1983 (בן 41) סנט לואיס, מיזורי, ארצות הברית
 שם במה:  אוון בורן מאט סיידל
 משקל:  75 ק"ג
 גובה:  1.73 מטר
 מקום מגורים:  קלירווטר, פלורידה, ארצות הברית
 לאום:  אמריקאי
 קריירה מקצוענית:  20 באוקטובר 2000 – הווה (24 שנים)
 מאמנים:  Gateway Championship Wrestling
מת'יו ג'וסף קורקלן (באנגלית: Matthew Joseph Korklan; נולד ב-19 במרץ 1983) הידוע יותר בשם הבמה שלו, מאט סיידל הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא ידוע בעיקר בשל עבודתו בארגון Impact Wrestling, שבו היה פעם אחת אלוף הגרנד של אימפקט ופעם אחת אלוף ה-X דיוויז'ן. סיידל ידוע גם בשל עבודתו בארגון ה-WWE, שבו התחרה תחת שם הבמה אוון בורן, ושימש פעם אחת כאלוף הזוגות של ה-WWE.
בין השנים 2000 ל-2007, קורקלן התאבק בארגונים עצמאיים כמו NWA Midwest,‏ IWA-Mid South ו-Ring of Honor, שבהם זכה הן באליפויות יחידים והן באליפויות זוגות. כמו כן, הוא התאבק בתוכנית הטלוויזיה Wrestling Society X והיה חלק ממופעי השלם וצפה של הארגון Total Nonstop Action. בתחילת שנת 2005, הוא התאבק בארגון Dragon Gate ביפן ואף זכה באליפות Open the Brave Gate בתחילת שנת 2007. הוא חתם על חוזה בארגון ה-WWE בשנת 2007 וערך את הופעת הבכורה שלו ברוסטר הראשי תחת שם הבמה אוון בורן במותג ECW שנה לאחר מכן. בשנת 2011, בורן וקופי קינגסטון (שנודעו באותו הזמן בשם Air Boom) זכו באליפות הזוגות של ה-WWE. בשנת 2012, הוא הושעה מהארגון, מפני שהפר את מדיניות הבריאות של ה-WWE ולאחר מכן נפצע ברגלו בתאונת אופנוע, שגרמה לו להיעדר מפעילות בזירה. מבלי שהופיע יותר על המרקע, הוא שוחרר בשנת 2014 מה-WWE וחזר להתאבק בארגונים העצמאיים תחת שם הבמה הקודם שלו. בנוסף, הוא התאבק בארגון New Japan Pro Wrestling‏ (NJPW), שבו היה פעמיים אלוף הזוגות ג'וניור משקל כבד של IWGP ופעם אחת אלוף השלישיות במשקל פתוח של NEVER.
סיידל התאבק ארבע פעמים בישראל, הפעם הראשונה הייתה ב-9 ביולי 2017, כשניצח את "בד בונז" ג'ון קלינגר במסגרת המופע The Rage, הפעם השנייה הייתה ב-21 באפריל 2019, כשהתאבק נגד הרב סוויסה על האליפות במשקל כבד של IPWA כחלק מהמופע "כסאח בפסח" של הארגון IPWA, ובו הצליח לגבור על סוויסה ולזכות בתואר, הפעם השלישית הייתה ב-26 באוגוסט 2019, כשהגן בהצלחה על האליפות במשקל כבד של IPWA נגד יובל גולדשמיט כחלק מהמופע "מסיבת היאבקות" של הארגון IPWA והפעם האחרונה שביקר בארץ הייתה ב-15 בדצמבר 2019, כשהגן בהצלחה על האליפות במשקל כבד של IPWA נגד בילי גאן כחלק מהמופע "היאבקות בסינמה סיטי" של הארגון IPWA.
קורקלן ידוע בשל יכולות ההתעופפות שלו ששילבו את סגנונות ההיאבקות של הלוצ'ה ליברה המקסיקני והפורורסו היפני. כמו כן, הוא נבחר למתאבק המעופף הטוב ביותר על ידי מגזין ההיאבקות Wrestling Observer Newsletter בשנת 2008.
קריירת היאבקות מקצועית > All Elite Wrestling‏ (2020–היום)

באירוע All Out, שנערך ב-5 בספטמבר 2020, סיידל נחשף ככניסת ה"ג'וקר" המפתיעה של קרב הקזינו באטל רויאל. במהלך הקרב, סיידל החליק מהחבל העליון כאשר הוא ביצע את מהלך הסיום האופייני שלו, השוטינג סטאר פרס, ונחת על ראשו. למרות זאת, הוא המשיך להופיע בקרב זה עד שהודח לבסוף על ידי אדי קינגסטון. ב-22 בספטמבר, סיידל הפסיד לשון ספירס. ב-6 באוקטובר בפרק של התוכנית Dark, סיידל רשם את ניצחונו הראשון בארגון, כאשר הוא גבר על מייקל נאקאזווה. ב-11 בנובמבר בפרק של התוכנית Dynamite, סיידל, שהיה ברצף של ארבעה ניצחונות, התמודד מול בריאן קייג' בקרב על אליפות ה-FTW של האחרון, שבו הוא כשל בניסיונו לזכות בחגורת אליפות זו. לאחר חודשים בהם הופיע לא תחת חוזה רשמי בארגון, ב-17 בנובמבר ארגון ההיאבקות AEW הודיע על החתמתו של סיידל לחוזה רשמי.
חיים אישיים

הוריו של קורקלן הם מורים בבית ספר. יש לו שני אחים, שאחד מהם צעיר ממנו בשם מייק, וגם הוא מתאבק, תחת שם הבמה "מייק סיידל". בשנת 2001, קורקלן נרשם ללימודי שיווק באוניברסיטת מיזורי, משום שהוא לא היה בטוח אם הוא יוכל להתפרנס כמתאבק. במהלך לימודיו הוא המשיך להתאבק, כשבשנת 2005 הוא סיים תואר ראשון בשיווק והחל לעבוד כסגן נשיא בחברת דואר קטנה בסנט לואיס, כשגם בזמן זה הוא המשיך להתאבק.
חיים אישיים > המעצר ביפן

ב-23 בספטמבר 2016, קורקלן נעצר בנמל התעופה הבינלאומי של קנסאי בגין חשד להברחת מריחואנה. לפי הרשויות המקומיות, קורקלן החזיק בשני גרם של מריחואנה נוזלית שהוחבאו בתוך סיגריה אלקטרונית. ב-13 באוקטובר, קורקלן הורשע באוסקה. ב-1 בדצמבר, דווח שקורקלן הודה באשמה והסכים לתקופת מבחן של שלוש שנים כפסק דינו. לאחר קיום המשפט, קורקלן שוחרר מהכלא וחזר לארצות הברית ב-12 בדצמבר.
אליפויות והישגים

הישגים בארגון ההיאבקות Dragon Gate
אליפות Open the Brave Gate (פעם אחת)
הישגים בארגון ההיאבקות Impact Wrestling
אליפות הגרנד של אימפקט (פעם אחת)
אליפות ה-X דיוויז'ן של אימפקט (פעם אחת)
הישגים בארגון ההיאבקות Independent Wrestling Association Mid-South - IWA Mid-South
אליפות במשקל כבד של IWA Mid-South (פעם אחת)
הישגים בארגון ההיאבקות Israeli Pro Wrestling Association - IPWA
אליפות במשקל כבד של IPWA (פעם אחת, נוכחי)
הישגים בארגון ההיאבקות New Japan Pro-Wrestling - NJPW
אליפות הזוגות לג'וניור במשקל כבד של IWGP (פעמיים)  - עם ריקושט
אליפות שלישיות במשקל פתוח של NEVER (פעם אחת)  - עם ריקושט וסאטושי קוג'ימה
טורניר זוגות סופר ג'וניורס (2015)  - עם ריקושט
הישגים בארגון ההיאבקות NWA Midwest
אליפות ה-X דיוויז'ן של NWA Midwest (פעמיים)
הישגים בארגון ההיאבקות Ohio Valley Wrestling - OVW
אליפות במשקל כבד של OVW (פעם אחת)
הישגים בארגון ההיאבקות Pro Wrestling Fit - PWF
אליפות לורד העולם של PWF (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-63 מתוך 500 המתאבקים הטובים ביותר לשנת 2009 ו-2010
הישגים בארגון ההיאבקות Ring of Honor - ROH
אליפות הזוגות העולמית של ROH (פעם אחת)  - עם כריסטופר דניאלס
הישגים בארגון ההיאבקות SoCal Uncensored
קרב השנה (2016) עם ריקושט ווויל אוספריי נגד אדם קול והיאנג באקס (מאט ג'קסון וניק ג'קסון) ב-3 בספטמבר
הישגים בארגון ההיאבקות World Wrestling Entertainment - WWE
אליפות הזוגות של ה-WWE (פעם אחת)  - עם קופי קינגסטון
פרסי הסלאמי (פעם אחת)
המהלך המסיים הטוב ביותר (2008)
הישגים במגזין ההיאבקות Wrestling Observer Newsletter - WON
המתאבק המעופף הטוב ביותר (2008)
המהלך הטוב ביותר (2008)  - Shooting star press
המתאבק האנדרייטד של השנה (2009)
מייקל פלטלי

| --- | --- |

 לידה:  16 ביולי 1958 (בן 66) שיקגו, ארצות הברית 
 מדינה:  ארצות הברית 
 מקום מגורים:  קורק 
 השכלה:  תיכון בראדר רייס 
 תקופת הפעילות:  מ-1991 
 בן או בת זוג:  ניאם אובריאן (2006–?) 
 פרסים והוקרה:  מדליית הכבוד של האליס איילנד 
 www.michaelflatley.com
 
מייקל ראיין פלטלי (אנגלית: Michael Ryan Flatley;‏ נולד ב-16 ביולי 1958) הוא רקדן, כוריאוגרף, חלילן, סופר ומנחה טלוויזיה אמריקאי ממוצא אירי, אשר נודע בעולם כיוצר הופעות המחול "ריברדאנס", "לורד אוף דה דאנס", "פיט אוף פליימז" ו"סלטיק טייגר". פריצתו הגדולה הייתה במופע שהוצג לאחר השמעת השירים באירוויזיון 1994.
ביוגרפיה

פלטלי נולד בשיקגו להורים ילידי אירלנד. בגיל 11 החל להשתתף בשיעורי מחול, ובשנת 1969 היה הלא-אירופאי הראשון שזכה באליפות העולם לריקוד אירי. בגיל 17 זכה גם באליפות "כפפות הזהב" למתאגרפים חובבים בשיקגו. במקביל למד לנגן בחליל ואף זכה בתחרויות בתחום זה.
קריירה

לאחר שסיים את לימודיו התיכוניים פתח בית ספר לריקוד.
בין 1978–1979 נטל חלק במסע הופעות של Green Fields of America, אנסמבל ששם לו למטרה לקדם את המוזיקה האירית ברחבי ארצות הברית. בשנות השמונים השתתף במסע ההופעות של הצ'יפטנז, להקה זוכת גראמי הידועה אף היא בביצוע מוזיקה אירית מסורתית.
פלטלי יצר ביחד עם ג'ין באטלר את הכוריאוגרפיה המקורית למופע "ריברדאנס", אשר הוצג בהפסקה שבין השירים להצבעה בתחרות האירוויזיון ב-30 באפריל 1994 וזכה להצלחה מרובה. פלטלי ובאטלר כיכבו לאחר מכן במופע באורך מלא באותו שם אשר התבסס על פיתוח של המופע המקורי שנמשך שבע דקות. בהמשך עזב פלטלי את ההפקה בשל חילוקי דעות מקצועיים ויצר מופע משלו - "לורד אוף דה דאנס". ב"ריברדאנס" תפס את מקומו הרקדן קולין דאן.
בשנת 1998 יצר פלטלי מופע ריקוד בשם "פיט אוף פליימז". בהמשך הפיק מופע בעל אותו שם, שמחצית מהקטעים בו הוחלפו, ועמו יצא לסיבוב הופעות בארצות הברית בין 2001-2000. לאחר הפוגה בת כמה שנים יצר את המופע "סלטיק טייגר", אשר עלה על הבמות ביולי 2005. המופע עוסק בהיסטוריה של העם האירי ובהגירה האירית לארצות הברית, ומשלב מספר סגנונות מחול. במופע גם כמה מרכיבים שאפיינו את מופעיו הקודמים, כגון נגינת סולו של פלטלי בחליל, ושורת רקדנים בקטע הסיום.
‏ בעונה השביעית של תוכנית הטלוויזיה "רוקדים עם כוכבים" בגרסתה האמריקאית (2008) החליף באופן חד-פעמי את אחד השופטים. בהמשך אותה שנה הופיע בתוכנית פעם נוספת עם להקת רקדנים, ובשנת 2009 הופיע שוב בתוכנית בקטע סולו מתוך "סלטיק טייגר". בשנת 2009 הנחה פלטלי את תוכנית הריאליטי Superstars of Dance של רשת הטלוויזיה NBC.
במרץ 2017 נפצע ופרש ממחול.
בהמשך כתב, ביים וכיכב בסרט הביון והריגול Blackbird (2018).
ספרו

במרץ 2006 הוציא פלטלי ספר אוטוביוגרפי שכותרתו Lord of the Dance: My Story.
פעילות ציבורית

פלטלי גייס כספים למחקרים על מחלת הסרטן ולארגוני צדקה.
חיים אישיים

פלטלי היה נשוי למאפרת הפולנייה ביאטה ז'יאבה בין 1997-1986, והודה כי לאחר תום הנישואין נקלע לדיכאון והתמכר לטיפה המרה. לאחר מכן היה מאורס לליסה מרפי, אולם השניים נפרדו. ב-2006 נשא את הרקדנית ניאם אובריאן, ולשניים נולד בן ב-2007.
בשנת 2003 אובחן עם מלנומה, ובינואר 2023 דווח שחלה בסרטן אלים.
הערות שוליים

1 2 3 4  מייקל פלטלי ("לורד אוף דה דאנס") אובחן עם סרטן אגרסיבי, באתר ynet, 12 בינואר 2023
| --- | --- |
בקרת זהויות :  NLI: 987007445589905171  BIBSYS: 3084254  BnF: cb14044826d (data)  GND: 124010679  ISNI: 0000 0001 1449 963X  LCCN: no97024555  MusicBrainz: 52b3ad0a-4298-481f-87ca-b39928a9ffaa  NKC: js20050718026  NLA: 35583779  NTA: 167720147  SNAC: w6tm7d20  SUDOC: 15893606X  Trove: 1003890  VIAF: 84237241   WorldCat (עם VIAF): 84237241
מונצה (כדורגל)

אסוצ'אציונה קאלצ'ו מונצה (באיטלקית: Associazione Calcio Monza; בקיצור: AC Monza) הוא מועדון כדורגל איטלקי מהעיר מונצה, שבמחוז לומברדיה המשחק בסרייה א'.
היסטוריה > השנים הראשונות

מונצה FBC נוסדה ב-1 בספטמבר 1912 לאחר מיזוג המועדונים פרו מונצה ופרו איטליה. בתחילה לבשה הקבוצה תלבושת בצבע כחול ולבן. הניצחון הראשון בתולדות המועדון נרשם ב-20 בספטמבר 1912 כאשר ניצחה את יובנטוס איטליה 1–2. המועדון זכה בגביע הראשון שלו, הקופה קולי, בתחילת 1913, לאחר שניצח את סארונו 3–2 בגמר.
בנובמבר 1913, מונצה FBC התמזגה עם יובנטוס FBC, ושמה נקרא AC Monza.
מונצה השתתפה לראשונה בקטגוריית טרזה (רמה שלישית) בעונת 1913/1914. הם שיחקו את המשחק הראשון שלהם ב-4 בינואר 1914, והפסידו 3–1 לפאנפולה.
במהלך שנות ה-30 וה-40, מונצה שיחקה בפרימה דיוויזיון (רמה שלישית), שהפכה לסרייה ג' ב-1935. בספטמבר 1932, לקראת עונת 1932/1933, שונו צבעי התלבושת של המועדון לאדום ולבן. ב-1939, המועדון הגיע לרבע גמר הגביע האיטלקי, והפסיד 2–1 לגנואה. הם הפכו לקבוצת הסרייה ג' הראשונה שהגיעה לרבע גמר התחרות.
היסטוריה > לאחר המלחמה

לאחר מלחמת העולם השנייה, מונצה שובצה בסרייה ג', וסיימה במקום השמיני בעונת 1945/1946. בסיום עונת 1950/1951 עלתה לראשונה לסרייה ב'.
ביולי 1955, מונצה התמזגה עם GS סימנטל, מועדון הכדורגל של חברת המזון סימנטל. שמו של AC Monza שונה ל-AC Simmenthal-Monza. ב-14 ביולי 1964, סימנטל הפסיקה לתת חסות למונצה והמועדון חזר לשמו הקודם.
לאחר 15 שנים בסרייה ב', נשרה הקבוצה לסרייה ג' בסיום עונת 1965/1966, ולאחר ניצחון במשחקי הפלייאוף נגד קומו, שבה לסרייה ב' לאחר עונה אחת בלבד.
במהלך שנות ה-70 וה-80, מונצה התקרבה לעלייה לסרייה א' במספר הזדמנויות, אך תמיד היא פספסה אותן, עם זאת, מספר פעמים גם ירדה הקבוצה לסרייה ג' וחזרה לסרייה ב'.
היסטוריה > שנות ה-2000 - חוסר יציבות כלכלית

ב-18 במרץ 2004 הכריזה מונצה על פשיטת רגל. ב-3 ביוני באותה שנה, המועדון נרכש על ידי ג'אן בטיסטה בגניני, אשר שינה את שמו ל-AC Monza Brianza 1912.
ב-13 ביולי 2009, בגניני מכר את המועדון לחברת האחזקות PaSport, בראשות שחקן מילאן לשעבר, קלרנס סידורף. הבעלות החדשה לא נמשכה זמן רב: ב-2012 המועדון ירד לסרייה C2 וב-12 במאי 2013 נמכר לאנתוני ארמסטרונג אמרי. בעקבות הבטחות שהופרו, מונצה נמכרה שוב ב-12 בדצמבר 2014, לדניס בינגהאם.
לאחר מכירת המועדון לפיירו מונטקילה במרץ 2015, מונצה הכריזה שוב על פשיטת רגל ב-27 במאי. ב-2 ביולי באותה השנה, המועדון נרכש על ידי ניקולה קולומבו ושמו שונה ל-SSD Monza 1912. במאי 2016 שינה המועדון את שמו ל-SS Monza 1912. הקבוצה הצליחה לעלות חזרה לסרייה ג' ב-2017.
היסטוריה > 2018 - עידן ברלוסקוני

ב-28 בספטמבר 2018, חברת האחזקות Fininvest, שבראשה עמד נשיא מילאן לשעבר סילביו ברלוסקוני, הודיעה על רכישת מונצה.
בעונה הראשונה בבעלות החדשה, מונצה סיימה את הסרייה ג' במקום החמישי. ב-1 ביולי 2019, המועדון חזר לשמו ההיסטורי AC Monza.
במרץ 2020, מונצה עמדה בראשות הטבלה בסרייה ג' עם יתרון של 16 נקודות על פני קאררזה שבמקום השני. באותו חודש, ההתאחדות הכדורגל האיטלקית הודיעה על השעיית הליגה עקב מגפת הקורונה. ב-8 ביוני הכריזה התאחדות הכדורגל האיטלקית על מונצה כאלופת הסרייה ג', והקבוצה עלתה לסרייה ב' לאחר היעדרות של 19 שנים.
בעונת 2021/2022 סיימה הקבוצה את העונה במקום הרביעי והעפילה לחצי גמר הפלייאוף, שם ניצחה את ברשה 4–2 בסיכום שני המשחקים. בגמר התמודדה הקבוצה מול פיזה, אותה ניצחה 1–2 במשחק הראשון במגרשה הביתי. המשחק השני נערך ב-29 במאי, פיזה הובילה 2–1 בסיום 90 דקות והמשחק הלך להארכה. שני שערים של מונצה בהארכה העניקו לה ניצחון 3–4 בסיכום שני המשחקים, ועלייה היסטורית לסרייה א'. המועדון שיחק 40 עונות בסרייה ב', יותר מכל מועדון איטלקי אחר, מבלי שעלה פעם אחת לסרייה א'.
סגל שחקנים

נכון ל-1 בספטמבר 2024
הערות שוליים

↑  Bonati Mario, Il Monza ha fatto crac, archiviostorico.gazzetta.it (באיטלקית)
↑  Monza Calcio, Berlusconi è il nuovo proprietario: Fininvest acquisisce il 100% della società. Adriano Galliani sarà l'ad, Il Fatto Quotidiano, ‏8 בספטמבר 2018 (באיטלקית)
↑  מונצה העפילה לראשונה לסרייה א', באתר english.stadiumastro.com
↑  Associazione Calcio Monza S.p.A., Associazione Calcio Monza S.p.A. (באיטלקית)
מלך הזירה (2019)

| מלך הזירה (2019)>  הפוסטר הרשמי בכיכובם של מגוון מתאבקי הטורניר.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 19 באוגוסט 2019 - 16 בספטמבר 2019
עיר: ראה מיקומים
אולם: ראה מיקומים
סדרת אירועי מלך הזירה
| 2015 | מלך הזירה (2019) | 2021 |
מלך הזירה (2019) (באנגלית: King of the Ring‏ 2019) היה טורניר של ארגון ההיאבקות האמריקאי, ה-WWE, שהחל ב-19 באוגוסט 2019 בתוכנית השבועית Raw ושודר בתוכניות השבועיות Raw וסמאקדאון, כשגמר הטורניר נערך בתוכנית Raw לילה לאחר אירוע השלם וצפה, התנגשות של אלופים. זה הוא טורניר מלך הזירה הראשון מאז שנת 2015.
הטורניר כלל 16 מתאבקים (8 מ-Raw ו-8 מסמאקדאון) אשר התחרו על התואר הנכסף. הזוכה בטורניר זה הוא ברון קורבין לאחר שניצח בגמר את צ'אד גייבל.
רקע

ב-12 באוגוסט 2019 בתוכנית Raw, נודע שטורניר מלך הזירה יחזור לארגון בפעם הראשונה מאז שנת 2015.
מיקומים

| שלב בטורניר | תאריך/תאריכים | עיר/ערים | אולם/אולמות | אירוע/אירועים |
| --- | --- | --- | --- | --- |
| שמינית גמר | 19 באוגוסט 2019 | סיינט פול, מינסוטה | Xcel מרכז אנרגיה | Raw |
| שמינית גמר | 20 באוגוסט 2019 | סו פולס, דקוטה הדרומית | דני סנפורד פרמייר סנטר | סמאקדאון |
| שמינית גמר | 26 באוגוסט 2019 | ניו אורלינס, לואיזיאנה | סמות'י קינג סנטר | Raw |
| שמינית גמר | 27 באוגוסט 2019 | באטון רוז', לואיזיאנה | רייסינג קיינס סנטר ארנה | סמאקדאון |
| רבע גמר | 2 בספטמבר 2019 | בולטימור, מרילנד | רויאל פארמס ארנה | Raw |
| רבע גמר | 3 בספטמבר 2019 | נורפוק, וירג'יניה | נורפוק סקופ | סמאקדאון |
| חצי גמר | 9 בספטמבר 2019 | ניו יורק, ניו יורק | מדיסון סקוור גארדן | Raw |
| חצי גמר | 10 בספטמבר 2019 | ניו יורק, ניו יורק | מדיסון סקוור גארדן | סמאקדאון |
| גמר | 16 בספטמבר 2019 | נוקסוויל, טנסי | תומפסון-בולינג ארנה | Raw |
הערות שוליים

↑  גמר טורניר מלך הזירה מתוכנן במקור לאירוע התנגשות של אלופים
↑  גמר טורניר מלך הזירה ייערך לבסוף בתוכנית Raw שלאחר האירוע התנגשות של אלופים
1 2  טורניר מלך הזירה חוזר
1 2  ברון קורבין ניצח את צ'אד גייבל בשלב הגמר וכתוצאה מכך זכה בטורניר מלך הזירה
↑  סמואה ג'ו ניצח את סזארו (שלב שמינית הגמר)
↑  הקרב בין ריקושט לסמואה ג'ו הסתיים בהצמדה כפולה (שלב רבע הגמר)
↑  ריקושט ניצח את דרו מקינטייר (שלב שמינית הגמר)
↑  ברון קורבין ניצח את ריקושט וסמואה ג'ו בקרב משולש (שלב חצי הגמר)
↑  סדריק אלכסנדר ניצח את סמי זיין (שלב שמינית הגמר)
↑  ברון קורבין ניצח את סדריק אלכסנדר (שלב רבע הגמר)
↑  ברון קורבין ניצח את המיז (שלב שמינית הגמר)
↑  אליאס ניצח את קווין אואנס (שלב שמינית הגמר)
↑  אליאס ניצח את עלי (שלב רבע הגמר)
↑  עלי ניצח את באדי מרפי (שלב שמינית הגמר)
↑  אליאס נאלץ לפרוש מטורניר מלך הזירה עקב פציעה
↑  צ'אד גייבל ניצח את שיין מקמהן (שלב חצי הגמר); שיין מקמהן פיטר את קווין אואנס
↑  צ'אד גייבל ניצח את שלטון בנג'מין (שלב שמינית הגמר)
↑  צ'אד גייבל ניצח את אנדרדה (שלב רבע הגמר)
↑  אנדרדה ניצח את אפולו קרוז (שלב שמינית הגמר)
↑  המדיסון סקוור גארדן יארח את חצאי הגמר של טורניר מלך הזירה
| זוכי טורניר מלך הזירה |
| --- | --- | --- |
| 1980 | דון מוראקו (1985) • הארלי רייס (1986) • רנדי סאבאג' (1987) • "איש מיליון הדולר" טד דיביאסי (1988) • טיטו סנטנה (1989) |  |
| 1990 | ברט הארט (1991 ו-1993) • אואן הארט (1994) • מייבל (1995) • סטון קולד סטיב אוסטין (1996) • האנטר הרסט הלמסלי (1997) • קן שמרוק (1998) • בילי גאן (1999) |  |
| 2000 | קורט אנגל (2000) • אדג' (2001) • ברוק לסנר (2002) • בוקר טי (2006) • ויליאם ריגל (2008) |  |
| 2010 | שיימוס (2010) • באד ניוז בארט (2015) • ברון קורבין (2019) • אקסבייר וודס (2021) |  |
ברון קורבין, הזוכה בטורניר מלך הזירה לשנת 2019
יסעור מערבי

| יסעור מערבי |
| --- | --- |
 יסעור מערבי מטובע, האיים הבלאריים
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
משפחה:: יסעוריים
סוג:: יסעור
מין:: יסעור מערבי
שם מדעי
 Puffinus mauretanicus ‏לואו, 1921
תחום תפוצה
 מפת התפוצה של היסעור המערבי בכתום - התפוצה בעונת הקינון בכחול - התפוצה מחוץ לעונת הקינון

יַסְעוּר מַעֲרָבִי (שם מדעי: Puffinus mauretanicus) הוא מין של עוף ים בגודל בינוני ממשפחת היסעוריים, שתחום תפוצתו משתרע מהים התיכון, סביב מערב אירופה ועד לחופי סקנדינביה.
בישראל הוא מזדמן נדיר ביותר עם שתי תצפיות עד היום: הראשונה במרץ 1982 בחוף מעגן מיכאל והשניה בינואר 2002 בחוף יפו.